
UDTALELSE
Fiskeriudvalget opfordrer Budgetkontroludvalget, som er korresponderende udvalg, til at optage følgende i det forslag til beslutning, det vedtager:
1.	noterer sig Den Europæiske Revisionsrets ("Revisionsrettens") beretning om årsregnskabet for Det Europæiske Fiskerikontrolagentur ("agenturet") for regnskabsåret 2024, agenturets årlige aktivitetsrapport for 2024 og agenturets bestyrelses analyse og vurdering af denne rapport;
2.	udtrykker sin tilfredshed med de aktiviteter, som Revisionsretten har gennemført, og Revisionsrettens erklæring om, at agenturets årsregnskab for det regnskabsår, der afsluttedes den 31. december 2024, er i overensstemmelse med Unionens finansforordning og de regnskabsregler, som Kommissionens regnskabsfører har fastlagt; noterer sig Revisionsrettens bemærkninger vedrørende forvaltnings- og kontrolsystemer og den gentagne anvendelse af fremførsler; ser med tilfredshed på agenturets forklaringer og tilsagn om at løse disse problemer; 
3.	noterer sig, at agenturet oprindeligt modtog 30,58 mio. EUR i bidrag fra Unionens almindelige budget i 2024, hvilket svarer til en stigning på 1,61 % i forhold til 2023; bemærker, at det endelige bidrag fra det almindelige budget, som agenturet modtog efter godkendelsen af ændringsbudgettet, beløb sig til 30,79 mio. EUR, hvilket svarer til en endelig stigning på 2,31 % i forhold til 2023; påpeger, at både agenturets årlige budget og antal af ansatte hører til de laveste blandt Unionens agenturer; understreger, at agenturets aktiviteter samtidig blev forøget, navnlig dets bestræbelser på at bekæmpe IUU-fiskeri og dets indvirkning på bæredygtigheden af fiskebestande, økonomien, suveræniteten og sikkerheden i Unionen og i dens regioner i den yderste periferi;
4.	understreger, at agenturet modtog "andre indtægter" til en værdi af 1,23 mio. EUR, og at agenturets samlede indtægter derfor beløb sig til 32,02 mio. EUR;
5.	anerkender, at agenturet i regnskabsåret 2024 var i stand til at gennemføre 99,5 % af sit årlige arbejdsprogram sammenlignet med 98 % i 2023; bemærker, at agenturet var i stand til at udføre sine aktiviteter og gennemføre sit budget som planlagt; lykønsker agenturet med budgetgennemførelsen på 100 % for så vidt angår forpligtelser og på 76,6 % for så vidt angår betalinger, hvilket er en stigning på 4 % i forhold til 2023; bemærker, at agenturet, når der tages hensyn til de formålsbestemte indtægter, opnåede en gennemførelse på 92,3 % for så vidt angår forpligtelser og 76,9 % for så vidt angår betalinger; mener, at denne gennemførelsesgrad og effektivitet med hensyn til anvendelsen af offentlige midler er et eksempel på god forvaltning, der bør tjene som inspiration for andre EU-agenturer, navnlig på et tidspunkt, hvor budgetdisciplin og ansvarlig anvendelse af midler skal være en prioritet;
[bookmark: _Hlk220419949]6.	minder om Unionens nultolerancetilgang til ulovligt, urapporteret og ureguleret fiskeri (IUU-fiskeri) og agenturets afgørende rolle i bekæmpelsen af IUU-fiskeri samt agenturets bidrag til gennemførelsen af den fælles fiskeripolitik; beklager i denne forbindelse, at der som følge af rammekontraktens udløb og forsinkelsen i forbindelse med den fælles udbudskontrakt med Frontex ikke kunne chartres fastvingede luftfartøjer; advarer om, at udløbet af disse luftfartøjer begrænser agenturets reelle operationelle kapacitet for så vidt angår effektiv bekæmpelse af IUU-fiskeri; anmoder om, at disse procedurer bliver revideret for at undgå forstyrrelser, der kan give anledning til ulovlige fiskeriaktiviteter i europæiske farvande; bemærker, at udgifterne til chartring af offshore-patruljefartøjer faldt med 2,5 %;
7.	understreger, at IUU-fiskeri på trods af den igangværende indsats fortsat er en alvorlig udfordring i EU's farvande, forvrider konkurrenceevnen, underminerer fiskebestandenes bæredygtighed og truer den økonomiske levedygtighed for EU's fiskerisektor og kystsamfund; fremhæver det presserende behov for at styrke luft- og havovervågnings- og kontrolkapaciteter, at sikre effektive og forholdsmæssige kontrol- og inspektionssystemer og at yde målrettet støtte og uddannelse til nationale myndigheder og lokale kystsamfund med henblik på at opdage, forebygge og bekæmpe IUU-aktiviteter i alle EU-farvande på en effektiv måde;
8.	understreger betydningen af agenturets afhængighed af eksterne indtægtskilder med henblik på at sikre midler til at opfylde dets vedtægtsmæssige mål;
9.	minder om, at det er medlemsstaterne, der har det primære ansvar for at kontrollere fiskeriaktiviteter, mens agenturets opgaver er begrænset til støtte og koordinering samt til at yde bistand til medlemsstaterne på dette område; fremhæver navnlig vigtigheden af, at agenturet bidrager til at harmonisere kontrollen med ensartet, forudsigeligt og gennemsigtigt tilsyn og til at undgå divergerende fortolkninger medlemsstaterne imellem, der risikerer at føre til ulige behandling, med det formål at skabe lige vilkår og lighed i kontrollen; insisterer på, at der ikke må kompenseres for den manglende kontrol med fiskeriaktiviteter med øgede yderligere byrder for operatørerne eller tab af lige konkurrencevilkår;
10.	understreger, at den nyligt vedtagne revision af fiskerikontrolforordningerne øgede agenturets arbejdsbyrde, navnlig for at muliggøre en mere harmoniseret anvendelse af reglerne blandt medlemsstaterne; understreger, at udvidede forpligtelser uden tilstrækkelige ressourcer hertil ville forringe agenturets evne til at udføre sine vigtige opgaver; 
[bookmark: _Hlk219831144]11.	opfordrer Kommissionen til at samarbejde med agenturet i forbindelse med udarbejdelsen af de delegerede retsakter og gennemførelsesretsakterne til den nyligt vedtagne fiskerikontrolforordning og forordningerne i tilknytning til dens aktiviteter; minder om, at det er nødvendigt at lede sektoren med hensyn til at gennemføre denne ramme ved at iværksætte projekter, der understøtter fiskeriinteressenternes og -forvaltningernes omstilling til digitale værktøjer og ajourførte regler;
12.	understreger derfor, at de finansielle og menneskelige ressourcer, som er til rådighed for agenturet, skal garanteres og hænge sammen med de opgaver, det har fået tildelt, og de aktiviteter, der skal udføres, og at yderligere pres på personalets aktiviteter og kvaliteten af deres arbejdsvilkår skal undgås; opfordrer agenturet til at fortsætte sine bestræbelser på at sikre den optimale anvendelse af de tildelte bevillinger;
13.	opfordrer agenturet til at støtte medlemsstaternes overvågning og identifikation af alvorlige overtrædelser som defineret i forordning (EU) 2023/2842 og navnlig de tilsidesættelser, der er omhandlet i artikel 90, stk. 2, litra p), vedrørende tvangsarbejde; påpeger vigtigheden af at sørge for passende uddannelse af EU's inspektører i forbindelse med overvågning og identifikation af alvorlige tilsidesættelser;
14.	bemærker, at agenturet i 2024 rapporterede om i alt 45 734 inspektioner, hvilket er en stigning på 1,65 % i forhold til 2023; understreger, at selv om antallet af inspektioner er steget, hvilket tyder på en mere effektiv ressourceallokering, viser det også, at der fortsat er behov for effektiv overvågning og håndhævelse i alle EU-farvande; mener, at stigningen på 14 % – i forhold til 2023 – i antallet af inspektioner med mindst én formodet overtrædelse giver værdifuld indsigt med henblik på yderligere at styrke overholdelsen og sikre et effektivt tilsyn; understreger, at agenturet bør opretholde stigningen i sine inspektionsaktiviteter med henblik på at styrke håndhævelsen, beskytte fiskebestandene og sikre fiskernes eksistensgrundlag;
15.	bekræfter på ny vores engagement i et regelbaseret internationalt system og fremhæver Unionens vigtige rolle i international havforvaltning og -diplomati; fremhæver i den henseende og i forbindelse med bekæmpelsen af IUU‑fiskeri, at agenturet spiller en vigtig rolle med hensyn til at tilskynde til en øget og harmoniseret anvendelse af EU's eksisterende kontrolsystemer og i forbindelse med samarbejdet med tredjelande med henblik på at bidrage til at styrke en global regelbaseret orden og bl.a. bekæmpe ulovligt fiskeri og sikre overholdelsen af menneskerettighederne, herunder de sociale rettigheder for de personer, der arbejder på fiskerfartøjerne;
16.	understreger, at troværdigheden af det regelbaserede internationale forvaltningssystem for bæredygtigt fiskeri også afhænger af Unionens evne til at garantere, at fiskeriprodukter, der importeres fra tredjelande til det europæiske marked, er produceret i overensstemmelse med de samme krav som dem, der gælder for EU's flåder; advarer om, at der er risiko for illoyal konkurrence, hvis denne sammenhæng ikke sikres omhyggeligt;
17.	glæder sig over EFCA's støtte til Unionens arbejde i de regionale fiskeriforvaltningsorganisationer (RFFO'er) og samarbejdet med lande uden for EU for at forbedre overholdelsen, skabe lige vilkår og levere kapacitetsopbygning; understreger den afgørende rolle, som agenturet spiller med hensyn til at støtte medlemsstaterne i den koordinerede overvågning af områder med fiskeribegrænsninger, der er oprettet af Den Almindelige Kommission for Fiskeri i Middelhavet (GFCM);
18.	noterer sig med tilfredshed agenturets fortsatte samarbejde med Det Europæiske Agentur for Grænse- og Kystbevogtning (Frontex) og Det Europæiske Agentur for Søfartssikkerhed (EMSA) om at støtte de nationale myndigheder, der udfører kystvagtfunktioner i henhold til artikel 8 i forordning (EU) 2019/473; mener, at dette samarbejde er et godt eksempel på samarbejde og synergier mellem EU-agenturer, der bør fremmes og tjene som inspirationskilde for agenturer på andre områder; opfordrer agenturet til at fortsætte sine bestræbelser i denne retning;
19.	udtrykker sin overbevisning om, at en udvidelse af samarbejdet mellem agenturet og Det Europæiske Miljøagentur (EEA), navnlig om datadeling, og Den Europæiske Rumorganisation (ESA) medfører kumulative fordele; glæder sig i den forbindelse over undertegnelsen af et aftalememorandum (MoU) med EEA om udveksling af oplysninger, viden og gennemførelse af pilotprojekter til søs, navnlig et projekt med fokus på havaffald, herunder overvågning, bjærgning, indsamling og genanvendelse af efterladte eller tabte fiskeredskaber i udpegede havområder;
20.	fremhæver agenturets rolle med hensyn til at tilbyde kapacitetsopbygning og uddannelse til tredjelande og agenturets afgørende rolle med hensyn til at sikre lige konkurrencevilkår med alle kyststater;
21.	bemærker, at selv om IUU-fiskeri fortsat er en alvorlig udfordring i EU's farvande, kan målrettet støtte og styrket kapacitet forbedre overholdelsen og håndhævelsen; understreger derfor, at EFCA fortsat bør styrke uddannelsen af og støtten til nationale myndigheder, inspektører og lokale kystsamfund i EU for bedre at kunne opdage, forebygge og bekæmpe IUU-aktiviteter;
22.	understreger agenturets afgørende rolle med hensyn til at fremme overholdelsen af internationale fiskeriregler og sikre reelt lige vilkår mellem Unionen og alle kyststater, navnlig i forbindelse med delt eller fælles fiskeriforvaltning; bemærker, at koordineret engagement, både uden for og inden for Unionen, er af afgørende betydning for at sikre bæredygtigt fiskeri, opretholde fair konkurrence og beskytte vores kystregioners sociale og økonomiske levedygtighed på lang sigt;
23.	bemærker, at stillingsfortegnelsen pr. 31. december 2024 var gennemført med 97 % med 75 midlertidigt ansatte ud af de 77 midlertidigt ansatte, som var godkendt i henhold til EU's budget; noterer sig stigningen i personaleudgifterne på 6,7 % i forhold til 2023;
24.	fremhæver agenturets tilsagn om at sikre ligebehandling af alle medarbejdere og opnå ligestilling mellem kønnene på tværs af alle lønklasser og ansvarsniveauer; er bekymret over, at kvinder fortsat kun tegner sig for 39 % af de ansatte i lønklasse AD 8 eller derover, en procentdel, som er stagneret siden 2021, selv om den samlede procentdel af kvindelige ansatte er 50 %; bemærker derfor, at der skal gøres mere for at opnå ligestilling på ledelsesniveau; gentager sin opfordring til agenturet om at gennemføre og styrke sin ligestillingsstrategi og inklusivitetspolitik;
25.	bekræfter sin overbevisning om, at utilstrækkelige midler og manglen på en særlig øremærket og selvstændig fiskeri- og akvakulturfond i Kommissionens forslag til den flerårige finansielle ramme for 2028-2034 vil øge vanskelighederne i forbindelse med at sikre et dedikeret samarbejde mellem agenturet og medlemsstaterne; påpeger, at manglen på tilstrækkelige øremærkede midler også kan have alvorlige negative virkninger for EU's fiskerflåde og dens evne til at sikre overholdelse af den reviderede fiskerikontrolforordning og dermed hæmme den nødvendige gennemførelse af den fælles fiskeripolitik;
26.	er ligeledes bekymret over, at manglen på tilstrækkelige og øremærkede midler til fiskeri i den fremtidige FFR vil underminere agenturets kapacitet til at støtte gennemførelsen af den fælles fiskeripolitik, navnlig med hensyn til harmoniseringen af fiskerikontrollen blandt medlemsstaterne, underminere bekæmpelsen af IUU-fiskeri og stå i vejen for lige vilkår mellem EU-flåder og mellem EU-flåder og tredjelandsflåder; beklager manglen på tilstrækkelig finansiering og opfordrer derfor Kommissionen og medlemsstaterne til at afsætte mindst identiske beløb i faste priser til agenturets budget i den næste FFR;
27.	foreslår, at der meddeles decharge til agenturets administrerende direktør for gennemførelsen af agenturets budget for regnskabsåret 2024.





<PathFdR>AD\1336056DA.docx</PathFdR>		PE<NoPE>779.547</NoPE><Version>v02-00</Version>
DA	Forenet i mangfoldighed	DA
PE<NoPE>779.547</NoPE><Version>v02-00</Version>	2/10	<PathFdR>AD\1336056DA.docx</PathFdR>
DA
<PathFdR>AD\1336056DA.docx</PathFdR>	9/10	PE<NoPE>779.547</NoPE><Version>v02-00</Version>
		DA

[bookmark: FootprintPageAD]BILAG: ERKLÆRING OM INPUT
<FootprintIntro>Ordføreren for udtalelsen erklærer på eget ansvar, at han ikke i sin udtalelse har medtaget input fra interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:1], eller fra repræsentanter for offentlige myndigheder i tredjelande, herunder deres diplomatiske missioner og ambassader, som i henhold til artikel 8 i bilag I til forretningsordenen skal angives i dette bilag.</FootprintIntro> [1:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

